La sessió va comptar amb la participació de l'actriu i acadèmica Assumpta Serna, impulsora del Codi de Bones Pràctiques de l'Actor de l'Audiovisual CBPAA, des de fa més de quatre anys, Ángel Llamas vocal de la Fundació Gregorio Peces Barba que vetlla per la ètica del codi i la seva posada en pràctica, Pep Armengol, director de càsting i membre de la Junta directiva de l'ACC i la periodista Conxita Casanovas, directora i presentadora del programa Va de cine de RNE-Ràdio 4, que va moderar el debat.\nL'objectiu del Codi és la dignificació de l'ofici d'actor. No pretén tant regular els drets i les obligacions com defensar els valors de compromís i responsabilitat que suposa l'ofici. Ángel Llamas va destacar que la ètica és rentable i que la importància del Codi és estimular la bona praxis per part de tots els implicats.\nPer la seva banda, Assumpta Serna, des de la Fundació First Team, lidera la redacció del Codi consensuat amb totes les associacions professionals implicades per tal que sigui una referència pels professionals del cinema i la televisió i es tingui en compte des de les institucions que financien els projectes audiovisuals.\nEl text base s'ha anat modificant a partir de les aportacions rebudes per part de professionals individuals o bé col·lectives.\nPodeu llegir el Codi en aquest enllaç.


La Marxa Nòrdica i la seva història\nSóc de la idea que ens hem de preguntar d'on venim per saber on estem, què fem i quin és el nostre origen. D'això us vull tractar avui, d'una mica quin és l'origen del nostre esport i quina evolució ha tingut respecte els seus origens.\nLa marxa nòrdica al llarg d'aquest últim segle ha sofert una evolució. Es creu que els seus inicis daten dels anys 1900 aproximadament, on caminar amb dos bastons a Finlàndia va començar a ser un nou mode de moure's. No serà fins a finals dels anys 30 que es va crear un nou mètode d'entrenament per als esquiadors de fons: un treball molt més actiu incorporant dos bastons.\nNo va ser fins als anys 60 on la professora d'educació física Leena Jääskeeläinen va introduir en les seves classes el caminar amb bastons com a activitat física. Segons Leena, en aquest període "podíem considerar que la idea i el concepte del, en un futur denominat, Nordic Walking, havia nascut".\nEn aquest transcurs de temps cal nomenar a Mauri Repo, professor d’educació física i preparador d’esquiadors de fons, va publicar un programa d’entrenament amb bastons per a esquiadors de fons. Podem dir que possiblement sigui l’embrió del que avui coneixem com a Nordic Walking.\nDurant el 1987, i gràcies a un altre impulsor d'aquest esport Tuomo Jantunen, s'organitza a Finlàndia una de les primeres caminades amb bastons d'esquí. Aquest fet va servir per promocionar molt aquest esport.\nEn l'any 1988 el nord americà Tom Rutlin, instructor d’esquí de fons i corredor on es va retirar a causa d'una greu lesió, crea Exerstrider: una activitat física (amb un disseny de bastons específics) fàcil, segura, còmode i divertida per millorar la condició física i la salut.\nJa als anys 90', concretament al 1997 es produeixen dos dels fets que marcaran l'evolució d'aquest esport: Suomen Latu (Institut Finlandès d'Esports) demana un article a la Universitat de Vierumaki, on casualment estudiava un llicenciat en ciències per l'activitat física, Marko Kantaneva. Ell va ser qui va escriure aquest article on es parlava dels beneficis obtinguts en un estudi realitzat amb bastons més tècnics. Paral·lelament, l'empresa Exel dissenya aquests bastons específics, tal i com avui dia els coneixem, ja es començarà a denominar Nordic Walking.\nA partir d'aquest fet ja es comencen a crear diferents escoles per posar en pràctica aquest esport.\nDurant l'any 2000 es funda INWA (Internacional Nordic Walking Association), s’estableix a Finlàndia, promociona i ensenya la marxa nòrdica a nivell mundial. Es posen en contacte amb institut Cooper on es realitzen estudis dels beneficis del Nordic Walking.\nEn l'any 2000 també es crea una altre escola denominada FIT TREK través de Dan Darret, indicada per persones que volen millorar la seva condició física. El concepte d'activitats d’aventura a l’aire lliure ja comença a ser és molt present en aquests moments.\nEl 27 de juny del 2005 es crea l'Associació Esportiva Nordic Walking Catalunya, primera associació esportiva de Nordic Walking a Catalunya. Va ser inscrita al Registre d’Entitats Esportives del Consell Català de l’Esport. Aquest fet va significar el primer reconeixement d’una entitat esportiva d’aquesta activitat física per part d’una administració pública catalana i espanyola.\nTambé al 2005 es crea La INFO (International Nordic Fitness Organisation) que es defineix com una societat d'interessos amb l'objectiu principal és donar a conèixer la Tècnica ALFA NW 247, la metodologia dels 7 passos. A Espanya arriba amb a denominació ANE (Asociación Nordic Walkig Espanya) a l'any 2006. Al març de 2011 es crea la Federación de las Asociaciones de Nordic Walking de España (FENWA/ENWA)\nPer últim i no menys important, Marko Kantaneva crea l'ONWF (World Original Nordic Walking Federation) l'any 2010, on prèviament l’any 2008 Poolabout ja l’havia propulsat.\nAquesta és la historia del nostre esport. Cal comentar que queda palès que la marxa nòrdica és un esport molt transversal on el seu objectiu és molt clar: salut, oci i esport. Aquestes escoles anomenades en anterioritat, només són mètodes que expliquen al usuari com arribar a fer la tècnica correcte, però amb un objectiu comú en totes: la pràctica i difusió del Nordic Walking. Molt bona feina per part de totes!!\nEspero que aquest breu resum de la història del Nordic Walking hagi servit per comprendre una mica més aquest esport i que us hagi entrat moltes més ganes de posar-ho en pràctica!\n"A cada pas un batec més de vida"


El Parlament demana un informe als lletrats per saber com encarar la suspensió dictada per Llarena | NacióDigital\nMentre el Parlament no rebi cap notificació, els diputats processats i en presó provisional mantenen tots els privilegis\nper Aida Morales / Sara Gonzàlez, 12 de juliol de 2018 a les 12:56 |\nReunió de la mesa del Parlament. | ACN\nLa mesa del Parlament s'ha reunit aquest dijous i, malgrat que no ha deliberat en sí sobre la suspensió amb caràcter immediat dels diputats processats per rebel·lió ordenada pel jutge Pablo Llarena, sí que ha decidit que encarregarà un informe jurídic als lletrats del Parlament perquè aquests expliquin com s'ha d'aplicar el contingut de la interlocutòria del jutge del Tribunal Suprem.\nEn qualsevol cas, però, indiquen que el Parlament encara no ha rebut la notificació de suspensió immediata dels diputats enviada per l'alt tribunal, i asseguren que no queda clar si la insòlita substitució temporal de tots ells és viable. Mentre aquesta notificació no arribi, els diputats per qui Llarena demana la suspensió mantenen els privilegis en sou i capacitat de vot.\nL'informe és una petició que el PSC va fer aquest dimecres, i que finalment la mesa ha volgut materialitzar. De moment, però, la decisió d'aplicar o no la suspensió es demora fins que es conegui el contingut de l'informe dels lletrats.\nSense canvis, fins que no arribi la notificació del Suprem\nEls tempos s'acceleren, i malgrat que no estava a l'ordre del dia, els membres de la mesa s'han avançat i han demanat un informe als lletrats sobre la notificació de suspensió immediata que arribi. Com que aquesta no ha arribat, es mantenen intactes els drets dels diputats, tot i que la pregunta principal arribarà quan la notificació ja sigui a mans del Parlament. Llavors, permetre que els diputats deleguin el vot a l'espera que es resolguin tots els tràmits parlamentaris col·lisiona amb l'ordre de suspensió automàtica ordenada pel jutge i que hauria de tenir una traducció en la retirada de vot i sou de forma automàtica. Si això no es produeix amb immediatesa, penalistes consultats apunten que s'estaria produint una desobediència. Si es fa cas de la resolució, els diputats ja no haurien de poder votar al ple previst per al 18 de juliol.\nL'independentisme demana que no es renunciï i l'unionisme que s'acati\nDes del punt de vista de la majoria parlamentària, la suspensió no pot comportar, en cap cas, la pèrdua de l'escó o la renúncia a l'acta. Així ho va afirmar també el president de la Generalitat, Quim Torra, aquest dimecres des d'Escòcia, mentre que membres del seu partit també van voler recordar que els diputats suspesos no han estat jutjats, ni condemnats.\nTambé els portaveus de Junts per Catalunya. Eduard Pujol ha defensat que "no es poden suspendre ni substituir els diputats" perquè, de fet, l'acusació de rebel·lió ha decaigut: "No podem suspendre ni substituir els nostres diputats perquè l'acusació de rebel·lió no es pot mantenir". A més, han defensat que s'esgotaran totes les vies polítiques i que, segons el seu punt de vista, la decisió ha de passar per ple, d'acord amb el que recull el reglament del Parlament.\nLa CUP ha estat més contundent al respecte. "Considerem que el Parlament no ha d'acatar la resolució i que ha de prevaldre la sobirania", ha assegurat Natàlia Sànchez, que ha demanat que es despleguin totes les eines per garantir que les persones electes puguin continuar-ho sent. I en el camí contrari a la suspensió també s'ha col·locat Catalunya en Comú. Elisenda Alamany ha defensat que "no es pot donar una suspensió automàtica dels drets polítics dels diputats", i malgrat que afirma que s'estarà a l'espera de l'informe jurídic, cal tenir molt clar que s'han de mantenir "els drets dels representants públics" de la ciutadania al Parlament.\n"Nosaltres fem la interpretació que tots els diputats estan suspesos de les seves funcions i que no poden exercir el vot delegat", ha contestat sobre aquest aspecte el portaveu del PP, Santi Rodríguez. I en termes similars ha parlat Carlos Carrizosa, de Ciutadans, que ha recordat que la llei 384 bis "no deixa lloc a dubtes". "Diu que la suspensió és automàtica", ha avisat, i ha advertit que "el Parlament no pot posar a votació si acata una resolució judicial". Pel que fa al PSC, ha deixat el debat en mans dels lletrats del Parlament perquè emetin l'informe.\nEl president de la Generalitat, Quim Torra, va deixar clar aquest dimecres que no accepta la interlocutòria del Suprem i va instar el Parlament a respondre "de manera col·lectiva" en defensa de la seva sobirania. També el conseller de Territori, Damià Calvet, va afirmar en una entrevista a La Xarxa que la seva aposta serà "mantenir els drets polítics dels diputats electes". La preferència de la majoria de Junts per Catalunya i ERC és que l'exposició de la mesa presidida per Roger Torrent a l'acció dels tribunals sigui la menor possible. Aposten per estudiar quina és la suspensió menys lesiva per als diputats aprofitant l'escletxa que obre el jutge amb el plantejament d'una substitució temporal que no recull cap normativa vigent i que els serveis jurídics han de plantejar com aplicar.\nAixí, doncs, aquest dictamen que es votaria al ple recolliria una suspensió i podria retirar el sou dels diputats però contemplar una fórmula tan inèdita com l'escletxa plantejada per Llarena per garantir que el seu vot té una translació. Com que la resolució és tan ambigua i xoca amb la normativa de la cambra, l'independentisme podria optar per una solució intermitja que no passi per incorporar temporalment diputats -com suggereix el jutge-, però tampoc per ignorar la interlocutòria, sinó forçar una interpretació que, a la pràctica, mantingui la situació actual de delegació de vot permanent dels diputats represaliats. La concreció i la decisió final, però, es prendrà en comissió i, per ara, es busca guanyar temps.\nPolítica, procés català, mesa, Parlament, diputats, Pablo Llarena, Roger Torrent, Tribunal Suprem, suspensió\nPer Jordi_gi el 12 de juliol de 2018 a les 22:56\nSovint, demanar informes a aquesta gent és perdre el temps. DESOBEÏU!!!


San Francisco prohibeix el reconeixement facial\nLa policia alerta que aquesta tecnologia és bàsica per identificar criminals\n2 min. Barcelona 15/05/2019 12:49\n651x366 El regidor de la Junta de Seguretat, Aaron Peskin, en un moment del ple municipal a San Francisco / JEFFREY DASTIN / REUTERS El regidor de la Junta de Seguretat, Aaron Peskin, en un moment del ple municipal a San Francisco / JEFFREY DASTIN / REUTERS\nPer vuit vots a un, San Francisco ha prohibit l'ús de tècniques de reconeixement facial a les agències locals i es converteix, així, en la primera ciutat nord-americana que legisla en contra d'un mètode que la policia utilitza per identificar sospitosos de delictes. No obstant això, aquestes tècniques reben crítiques de les organitzacions en defensa dels drets civils, perquè consideren que atempten contra la intimitat de la ciutadania.\nEl gest de San Francisco és significatiu perquè és la gran capital tecnològica del món, seu de les multinacionals Apple i Google, que ha fet del 2.0 la seva marca distintiva.\n"No és una política antitecnològica. Es tracta de poder exigir responsabilitats al voltant de la tecnologia de vigilància, de garantir que se'n fa un ús segur", ha explicat durant el ple el regidor promotor de la mesura, Aaron Peskin, que ha assegurat que "es pot tenir seguretat sense convertir-se en un estat policial".\nLa prohibició ha rebut el rebuig del cos de la policia local, que havia pressionat per poder fer servir la tecnologia d'intel·ligència artificial, que encara no està desenvolupada en els seus dispositius professionals i a San Francisco tan sols s'aplica a l'aeroport internacional.\nGoverns i agències de seguretat nord-americanes fa anys que utilitzen les tècniques de reconeixement facial per identificar criminals, ajudar en la recerca de menors desapareguts i prevenir el frau documental. A més, s'han instal·lat dispositius de reconeixement facial en estadis esportius, aeroports i ports, i en alguns albergs per a sensesostre es prenen empremtes biomètriques.\nNo obstant això, els grups de defensa dels drets civils asseguren que aquesta tecnologia envaeix excessivament la intimitat dels ciutadans, i que pot perpetuar biaixos policials contra minories ètniques, perquè s'ha comprovat que tendeix més a l'error amb persones de pell fosca.\nEn aquest sentit, Peskin ha citat en defensa de la seva iniciativa un estudi recent de la Unió Nord-americana de Llibertats Civils (ACLU), que va detectar que el reconeixement facial havia identificat incorrectament 28 congressistes dels Estats Units (la majoria pertanyents a minories ètniques) com a criminals, comparant-ne les fotografies amb imatges policials.


POLÍTICA - 08/11/2019 12:37 / ACN\nURGENT Iceta: "Pido a Torra que se desmarque de las actividades perturbadoras del Tsunami para mañana"\nEl primer secretari del PSC, Miquel Iceta, ha dit aquest divendres al president del Govern, Quim Torra, que després de les informacions que el vinculen als CDR empresonats "aniria bé que digués que no és bo" que hi hagi activitats el dia de reflexió, que "intentin pertorbar els actes de votació" o la convocatòria de la setmana que ve de Tsunami Democràtic.\nMiquel Iceta sucant el melindro FOTO: ACN\nEn un passeig al mercat de Montigalà de Badalona, Iceta ha dit que espera que Torra doni explicacions "senceres" i ha lamentat que "sempre l'acompanyarà l'expressió desafortunada" als CDR "d'apreteu". Després que l'Assemblea de Madrid hagi aprovat una proposició no de llei que reclama la il·legalització dels partits independentistes, Iceta ha dit que això és "un tastet del que tindríem si guanya la dreta". Per això ha demanat la concentració del vot en els socialistes per assegurar un govern progressista.\nDe cara a la convocatòria de Tsunami Democràtic de la setmana vinent, Iceta ha dit que no espera "res de bo". També ha dit que és curiós que l'únic boicot a un acte gran estigui previst per aquesta tarda, amb la presència de Sánchez. "És un motiu de més per demanar el vot socialista", ha afegit.\nDesprés que l'Assemblea de Madrid hagi aprovat una proposició no de llei que reclama la il·legalització dels partits independentistes, Iceta ha dit que això és "un tastet del que tindríem si guanya la dreta". "No es pot intentar esborrar de mapa qui no pensa com tu", ha reblat Iceta, que ha dit que "la millor garantia que no manin els extrems és una àmplia victòria socialista".\nSobre la correcció de Pedro Sánchez en relació a les declaracions en què afirmava que portaria Carles Puigdemont a Espanya, Iceta ha dit que està "encantat de tenir al capdavant del projecte socialista algú capaç de reconèixer un error".\nParaules clau: TSUNAMI DEMOCRÀTIC


Trencant tòpics: L'últim animal salvatge | Pastisset de Lletres\nTrencant tòpics: L'últim animal salvatge\nAutor/a: Torday, Pierce\nUna fascinant novel·la d'aventures i fantasia que et farà pensar...\nAquesta és la història d'un nen anomenat Kester. És extraordinari, però ell encara no ho sap. Tot el que sap en aquest moment és que: 1. Hi ha un estol de coloms excitats a la seva habitació...2. Estan parlant amb ell...3. La seva vida mai més tornarà a ser la mateixa.\nPublicat per Biblioteca Marcel·lí Domingo a 3:58


19 joves ebrencs participen a l'Espai Jove El Maset de La Ràpita al càsting del Carnet Jove 2021 - Imagina Ràdio\nSón noies i nois que ja van superar la primera fase de vídeo-càsting amb 1.643 aspirants, i que aquest dimarts han passat nova fase a l'equipament cívic, amb cita prèvia i sense coincidir com a mesures anti-Covid19\nEl Carnet Jove ha dut a terme aquest dimarts l’últim dels cinc càsting presencials arreu de Catalunya per escollir un total de 30 nois i noies que formaran part de la campanya de promoció del carnet pel proper 2021.\nAl llarg del dia, van passat per l’Espai Jove El Maset de Sant Carles de la Ràpita un total de 19 nois i noies d’entre 12 i 31 anys i procedents de diferents poblacions de les Terres de l’Ebre, que van resultar seleccionats/des d’entre 1.643 aspirants del país, mitjançant un vídeo-càsting dut a terme el mes passat.\nEls participants van estar citats a l’Espai Jove El Maset amb cita prèvia i atenent a totes les mesures de prevencio del contagi de la Covid19; així, no ha coincidit més d’un jove a les proves, sinó que un participant ha entrat quan l’anterior ja havia sortit. Un cop a dins, un equip audiovisual de l’agència de publicitat Caldas Naya i de la productora Edu Pérez Càsting els ha fet diferents proves de posada en escena davant les càmeres.\nEl coordinador de Joventut de les Terres de l’Ebre, Joan Barberà, i el regidor de Joventut i Identitat de la Ràpita, Rafel Balagué, van visitat l’Espai Jove i van constatar el desenvolupament d’aquesta acció del Carnet Jove que, per primera vegada, es fa descentralitzada com a clara aposta pel territori i per promoure la participació de joves d’arreu del país.\nArticle anteriorL’Aldea inicia les obres d’urbanització del Passeig de la Via\nArticle següentNeix la Plataforma Hidrogen Verd Catalunya Sud per fer una regió líder en la transició energètica


Sánchez: «La Constitució espanyola permet explorar vies de nous acords» - Diari Jornada\nEl president espanyol assegura que «a la Constitució se l’honora complint-la i fent-la complir»\nSánchez: «La Constitució espanyola permet explorar vies de nous acords»\n| 06 de set, 2018 - 13:02\nEl president del govern espanyol, Pedro Sánchez, ha assegurat aquest dijous que «la Constitució espanyola permet explorar vies de nous acords», i assolir «nous i grans consensos» sempre que «siguem capaços de dialogar, ens entenguem des de la generositat i defugim personalismes». Un missatge que ha acompanyat d’una apel·lació a «l’esperit del diàleg» però també a la necessitat d’acatar el contingut de la Carta Magna. «A la Constitució se l’honora complint-la i fent-la complir» perquè és «un marc que ens ha permès entendre’ns des de la pluralitat, la diversitat, ha afavorit la convivència i ha cohesionat i vertebrat territorialment el nostre país». Sánchez a fet aquestes manifestacions durant la presentació al Congrés dels Diputats dels actes del 40è aniversari de la Constitució, en un acte on també han intervingut els presidents del Congrés i del Senat, Ana Pastor i Pío García Escudero.\nEl president espanyol ha destacat que la Constitució va situar l’Estat com «una democràcia plena» construïda «des del poder de la paraula i l’acord», en el que va ser un exercici de «generositat del que avui podem seguir aprenent».\nEn aquest sentit, ha assegurat que la Constitució va assentar les bases de l’autogovern en un país «que se sap profundament divers i plural» i de l’Estat del benestar. «La democràcia a Espanya està sòlidament arrelada a les seves institucions i la seva ciutadania», ha dit.\nSense fer cap referència a la seva proposta de reforma constitucional, Sánchez ha destacat la «vigència» de la carta magna i ha afirmat que «de la Constitució en vam aprendre que mai més un projecte polític podia tenir la vocació de dividir, patir la societat en dues meitats condemnades a negar-se l’una a l’altra».


Estil Nòrdic: quins són les seves claus en decoració per a la llar?\n10 / oct. / 2017\nDescobreix les claus del estil nòrdic\nEl que va començar com un buf d’aire fresc provinent d’Escandinàvia s’ha convertit en un veritable vendaval decoratiu que ha tenyit les llars de tons clars, molta llum i materials naturals. I és que l’estil nòrdic ha passat de ser una tendència decorativa a estar de moda de manera permanent.\nDe fet, fa bastant més d’una dècada va arribar a les nostres llars i, a l’actualitat, segueix marcant tendència.\nLa llum, els materials naturals i un ambient acollidor poden passar de moda?\nResulta evident que aquí radica el secret del seu èxit.\nDescobreix les característiques de l’estil nòrdic d’una llar\nAquest estil té el seu origen als països situats al nord d’Europa (Dinamarca, Suècia, Noruega i Finlàndia) a principis del segle XX.\nEl seu propòsit era pal·liar la falta de llum natural a les llars, aconseguint d’aquesta manera estades més acollidores i confortables, en les quals refugiar-se durant els llargs i extrems hiverns escandinaus.\n» També et pot interessar Decorant a l’estil mediterrani\nLa llum i els tons clars com a principal premissa en la decoració d’estil nòrdic\n– Molta llum\nLa llum i la claredat són la raó de ser de l’interiorisme nòrdic.\nÉs a dir, multiplicar i optimitzar la llum sigui com sigui, ja que en els països nòrdics tota claredat és poca. Per tant, les teles opaques en les cortines i els tons foscos en els sòls, parets i mobles queden totalment prohibits.\n– El blanc com a protagonista\nNo ens estranya llavors que el blanc sigui distintiu de interiorisme nòrdico, ja que es troba omnipresent en mobles, parets, complements i, fins i tot, en el sòl, fent ús d’ell en el seu to més càlid.\nÉs habitual que conflueixi amb tons grisos i beix.\nNo obstant això, això no vol dir que la resta de colors estiguin vetats. Les pinzellades de color s’afegeixen en els tèxtils, els complements i els llums. Per exemple, una de les combinacions estavella és el contrast entre el negre i el blanc.\n» També et pot interessar Arrisca’t amb el negre.\nAltres trets importants del estil nòrdic\n– Més fusta\nEl protagonisme de la fusta és indubtable en les estades de les llars amb estil nòrdic, ja no solament en parets, sòls i mobles, també en complements i accessoris.\nCom succeeix amb la paleta cromàtica general, les fustes més freqüents són clares, com el bedoll o el faig.\n– Tèxtils naturals\nIgual que els mobles de fusta massissa o natural, a l’hora de buscar les teles per a la decoració de les teves diferents estades, optarem per teixits que provenen de la naturalesa, com el lli, el cotó o la llana.\n– Mobles pràctics i sense artificis\nEn els mobles s’aposta per la senzillesa, amb línies depurades i rectes, combinades amb corbes suaus, casi tocant l’estil minimalista. La idea és aconseguir una atmosfera espaiosa i diàfana, sense efectismes que trenquin l’harmonia.\n– Estils combinats\nEncara que la fusta compta amb molt protagonisme en l’ornamentació nòrdica, sol combinar-se amb altres elements d’estil industrial i vintage.\n– Detalls fets a mà\nL’estil nòrdic casa bé amb la filosofia DIY (Do it Yourself).\nL’artesanal sempre és tendència, per la qual cosa encaixarà bé en un ambient nòrdic una manta de patchwork, un moble restaurat o una escala reconvertida en prestatgeria, entre altres múltiples exemples.\n– Motius geomètrics\nSón molt utilitzats en l’ambientació nòrdica, especialment els creats en colors blanc i negre, però també en altres tons.\nMantes, catifes, tèxtils de cuina i fonguis nòrdiques presenten en moltes ocasions una estètica simètrica i ordenada.\n– Materials variats\nL’estil nòrdic ha experimentat notables canvis gràcies a la influència d’altres estils i latituds. D’un temps a ara ha anat incorporant materials nous més enllà de la fusta, com poden ser el llautó i el coure, que li donen un aire més modern i contemporani.\nPerò recordem fer ús d’aquests altres materials en petites dosis, a través de portaespelmes, llums, gerros o safates.\nEl marbre també combina molt bé amb el coure i la fusta natural, encara que sempre en tons clars.\n– Plantes d-interior\nCom a última recomanació, podem afegir un toc vegetal a l’ornamentació de la nostra llar. Una planta sempre aporta alegria, vivesa i calidesa a qualsevol estada.\nEn el cas del bany, es tracta d’un espai normalment fred, per la qual cosa podrem proporcionar-li major calidesa col·locant una o dues plantes en llocs estratègics.\nAmb el temps, la decoració en estil nòrdic ha anat penetrant en la resta d’Europa fins a haver-se convertit en una de les tendències més populars de interiorisme. Durant dècades aquest estil s’ha anat depurant, passant de ser una decoració menys bucòlica a apostar més pel minimalisme. Avui dia, amb una base senzilla, elegant, natural i funcional, ha aconseguit entrar en milions de llars.\nSi t’han sorgit dubtes o vols aportar alguna dada o suggeriment, no dubtis a comentar les teves impressions. Recorda també que pots posar-te en mans de professionals per adaptar aquest estil tan distintiu i funcional a la teva llar.\nAra et toca a tu, et decideixes a apostar per l’Estil Nòrdic per a la teva llar?\nNo hi ha comentaris Publicat per Tindas Project a las 09:43 am


#Iai@flautes-Terrassa: Denunciem la Injustícia de la Justícia a Sabadell\nDenunciem la Injustícia de la Justícia a Sabadell\nEls companys Iaioflautes de Sabadell, amb el suport d'alguns companys del grup de Terrassa, van ocupar ahir dia 15 al matí, als jutjats de Sabadell.\nL'ocupació que es va realitzar amb mutu respecte i sense sorolls ni crits, els companys van anar passant amb les seves armilles per tots els departaments rebent senyals de simpatia tant per treballadors de la justícia, professionals jurídics i persones que allí es trobaven.\nFinalment es va lliurar el manifest que segueix i es van retirar.\nÀrea de comunicació dels Iaioflautes de Terrassa\nDenunciem la Injustícia de la Justícia\nPortem gairebé cinc anys convivint amb un capitalisme desenfrenat que no accepta límits. Que avança sense cap pudor i que aspira a mercantilitzar-ho tot: l’habitatge, la sanitat, l’educació, l’espai públic, les relacions afectives... Que per avançar, necessita rebentar l’autonomia individual i col·lectiva. Aïllar a les persones i reduir-les a la servitud, a la impotència.\nL’altra és la por a ser desnonat, a perdre una feina, a no poder pagar els deutes, a ser multat en el metre, a ser expulsat per no tenir papers, a ser detingut en una manifestació o en una ocupació. L’individualisme, la por, la servitud voluntària i involuntària, són formes d’impotència que es donen la mà. Totes estan a la base de la deudocràcia i el neoliberalisme salvatge.\nAquest neoliberalisme salvatge no tolera les lleis, no tolera els límits jurídics, no tolera els drets, almenys clar, que siguin les seves pròpies lleis. Aquestes mateixes lleis són les que carreguen contra els dèbils i callen davant els forts.\nEls Iaioflautes denunciem : Que es criminalitzi la protesta ciutadana pels drets civils, socials, econòmics i polítics mitjançant la llei i a la mateixa vegada que especuladors, polítics corruptes i tots els responsables econòmics de la situació extrema que vivim la ciutadania quedin tan alegrement impunes.\nNo podem permetre que els que no hem generat aquesta crisi la paguem i, mentrestant, els principals responsables rebin recompenses amb jubilacions milionàries.\nPer tot l’exposat denunciem la injustícia de la justícia ja que, a sobre, amb la pujada de les taxes jurídiques s’agreujat i s’ha deixat amb total abandonament i indefensió a la ciutadania que no podrà defensar-se.\nAlhora, volen aplicar la llei terrorista a la resistència passiva, només per protestar el que veiem que és injust, el que és immoral, el que és nostre, i nosaltres ja estem farts i cansats de tanta injustícia social.\nPerquè nosaltres entenem que:\nViolència és donar diners als bancs i tolerar els desnonaments.\nViolència és rescatar bancs i retallar en educació i sanitat\nViolència és cadascuna de les morts en una llista d’espera\nViolència és convertir la Universitat només per a gent rica\nViolència és la precarietat laboral\nViolència és no saber quin futur t’espera després d’estar tota una vida treballant.\nPer tot això demanem i exigim responsabilitats polítiques i la dimissió o el cessament de totes les persones que ens han portat a la situació actual i penes de presó per als corruptes i defraudadors.\nEls Iaioflautes demanem : Una posició ferma i valenta de denúncia d’aquesta situació d’indefensió ciutadana de tots els jutges i jutgesses d’aquest jutjat de Sabadell\nVolem que aquest jutjat es posicioni al costat del poble i que la justícia sigui igual per a tothom.\nVolem una justícia justa al servei del poble i no només per a la gent rica i poderosa, independent del poder polític de torn i a la no ingerència d’aquests en el repartiment dels magistrats a escollir al Tribunal Superior de Justícia, doncs, així d’aquesta manera es mantindria la imparcialitat dels Jutges i la garantia d’una bona Justícia per a la ciutadania\nI és per tot això que diem:\n“LLEIS INJUSTES DESOBEDIÈNCIA CIVIL" pacífica (per ara)\nSabadell, 15 de maig de 2013\nPublicado por iaioflautes Terrassa en 23:55\nAhir a l'Ateneu Candela presentació del llibre "SI...\n30 Maig Presentació a La Maurina\nManifestació del 23 de Maig. Per la negociació del...\nIntervenció a Radio 4\nAcció a Cosmo Caixa en suport a Sanitat\nEls Iai@flautes a l'Institut Català de la Salut\nManifestació a Barcelona #12M\n9 de Maig - En suport a l'ensenyament\n#12M SURT AL CARRER\nVisita a la Síndica Municipal de Greuges de Terras...


A.Z.NOTICIA30.03.2009 - 20:45h\nPer conèixer els atractius més cèlebres i els més desapercebuts.\nTothom la podrà adquirir per dos euros.\nLa nova guia Barcelona Metro Walks ofereix set rutes turístiques en metro per conèixer de prop els atractius de la ciutat més cèlebres, però també per descobrir-ne d'altres que passen més desapercebuts.\nDe la Vila Olímpica al Tibidabo i del Monestir de Pedralbes a Sant Andreu del Palomar o el Fòrum, es vol incentivar\nel turisme a peu i amb el metro. Tothom la podrà adquirir per dos euros en comprar un abonament de transport de dos o més dies.


La cafeteria Teatre de Blanes es convertirà en una sala cultural | Federació Hostaleria de Girona\nDiari de Girona. L’Ajuntament vol donar ús als baixos del teatre «el més aviat possible», a part d’utilitzar l’espai per a les eleccions.\na tancat la cafeteria Teatre de Blanes, situada al centre de la ciutat, al carrer Ample, que en els darrers anys havia regentat l’exalcalde Fèlix Bota. Després que el passat desembre finalitzés l’activitat, aquesta setmana s’ha fet l’acte de lliurament de claus del local, de titularitat municipal.\nLa finca va passar a ser de l’Ajuntament l’any 2000, quan va adquirir l’antic Cinema Maryan, als baixos del qual estava situada la cafeteria, per fer-hi l’actual Teatre de Blanes, inaugurat el 2003.\nL’acte de lliurament de les claus del local va ser encapçalat pels regidors de Cultura i Serveis Municipals, Albert Sanz i Pere Lopera, juntament amb Fèlix Bota, que hi va participar acompanyat de la seva dona i filles. A partir d’ara, Bota seguirà liderant el bar Terrassans, situat al costat de l’Ajuntament, tal com ha estat fent durant quatre dècades, en què s’ha fet càrrec simultàniament dels dos establiments.\nLa cafeteria Teatre va esgotar la concessió el passat 31 de desembre i, abans que arribés aquest termini, el fins ara arrendatari ja va declinar la possibilitat d’allargar-la més temps. L’immediat ús que tindrà l’antiga cafeteria serà allotjar un dels col·legis electorals de les eleccions al Parlament, ja que amb les mesures covid ha estat necessari cercar locals alternatius.\nPosteriorment, l’objectiu de l’Ajuntament de Blanes és ubicar-hi una sala cultural polivalent en un lloc que el consistori considera «ideal», als baixos del teatre. La intenció, expliquen, «és posar fil a l’agulla immediatament, començant per adequar l’antiga cafeteria perquè pugui allotjar-hi primer les eleccions i després el nou equipament». Per aquest motiu, durant la visita i lliurament de claus, ja van assistir-hi tècnics de diversos departaments del consistori, per començar la feina el més aviat possible.\nSegons consta a l’Arxiu Municipal de Blanes, on fins ara hi havia hagut la cafeteria Teatre s’hi emplaçava un dels locals de restauració més antics del poble, la Fonda Vila, documentada de l’any 1893. A finals del segle XIX va passar a ser la seu de l’Orfeó de Blanes i, posteriorment, l’antic cinema va anar canviant de nom i també de propietaris l’any 2000, quan la família Giralt va tancar l’activitat, que seguidament es va reprendre el 2003.


ETA anuncia la seva dissolució | Espanya | EL PAÍS Catalunya\nETA anuncia la seva dissolució\nLa banda comunica el "final de la seva trajectòria" i afirma que "ha desmantellat totalment el conjunt de les seves estructures"\nSant Sebastià 3 MAI 2018 - 16:27\tCEST\nSis anys i mig després de declarar el cessament definitiu del terrorisme, ETA ha anunciat la seva desaparició com a organització i ho ha fet mitjançant un comunicat publicat aquest dijous a les 14.06. La fórmula que ha utilitzat per informar de la seva dissolució ha estat “el desmantellament total del conjunt de les estructures” i ha assenyalat el final de la seva trajectòria i la seva activitat política. És l'últim comunicat d'una banda, amb una història de 59 anys i, també, l'última organització terrorista a extingir-se a Europa.\nEl comunicat ha estat llegit en tres idiomes per Josu Urrutikoetxea, Josu Ternera, històric dirigent d'ETA i participant en el procés de diàleg que van mantenir el Govern de Zapatero i ETA el 2006. Josu Ternera es troba en parador ignorat perquè està perseguit per la justícia espanyola. El text, titulat Declaració final d'ETA al poble basc, de 378 paraules –una extensió similar al comunicat de l'octubre del 2011 en el qual va decretar el cessament definitiu–, no fa cap al·lusió a les víctimes que ha causat la seva acció terrorista.\nEl text parla d'"els i les exmilitants", dels qui assenyala que continuaran amb "la lluita per una Euskal Herria reunificada, independent, socialista, euskaldun i no patriarcal en altres àmbits, cadascú on ho consideri més oportú, amb la responsabilitat i honestedat de sempre".\n“La declaració final d'ETA al poble basc” diu, en la part final de text: “Aquesta última decisió l'adoptem per afavorir una nova fase històrica. ETA va sorgir d'aquest poble i ara es dissol en ell”.\nEl comunicat assenyala com a repte "construir un procés com a poble que tingui com a eixos l'acumulació de forces, l'activació popular i els acords entre diferents, tant per abordar les conseqüències del conflicte com la seva arrel política i històrica". Ho fa abans de reivindicar el dret a decidir i l'independentisme d'esquerres: "Materialitzar el dret a decidir per aconseguir el reconeixement nacional serà clau. L'independentisme d'esquerres treballarà perquè això condueixi a la constitució de l'Estat basc", indica.\nEscenificació de la fi a Cambo\nDivendres al migdia, una representació internacional, en la qual participaran, entre d'altres, l'advocat sud-africà Brian Currin i l'alcalde de Baiona, Jean-René Etchegaray, estendrà acta notarial de la desaparició d'ETA com a organització en un acte que es farà a Cambo (França), prop de la frontera amb Espanya. A la cita no hi assistiran els Governs del País Basc i Navarra, però sí que hi aniran representants dels partits bascos, amb l'excepció del PP i el PSE.\n"ETA, organització socialista revolucionària basca d'alliberament nacional, vol informar al Poble Basc del final de la seva trajectòria", diu el comunicat de la banda\nEl comunicat final d'ETA té el vistiplau inicial dels membres de la Fundació Henri Dunant, una organització suïssa amb seu a Ginebra especialitzada en la resolució de conflictes, que va participar en el fallit procés de diàleg que el 2006 van mantenir el Govern de José Luis Rodríguez Zapatero i la banda terrorista.\nEn realitat, ETA va desaparèixer de la vida pública el 20 d'octubre del 2011, quan va posar fi definitivament al terrorisme i van acabar els seus assassinats, segrestos, extorsions i amenaces. La seva obstinació per intervenir en el futur dels seus presos ha allargat sis anys i mig la seva existència, ja merament nominal. ETA va ser derrotada el 2011 quan va cessar el terrorisme sense que hagués aconseguit cap dels seus objectius polítics: el dret a l'autodeterminació i la unió del País Basc i Navarra. Ara desapareix com a organització sense aconseguir, com pretenia, cap acord de pau pels presos.\nLa banda deixa enrere una història sagnant, amb 853 assassinats —segons el web del Ministeri de l'Interior—, la majoria bascos; 79 segrestats, 12 dels quals van ser assassinats, i 6.389 ferits. Desapareix mentre encara queden pendents d'esclarir 197 casos; 170 de sobreseguts i 27 d'arxivats.\nETA va néixer el 1959, però no va ser una organització nascuda per combatre la dictadura de Franco. La seva carrera d'assassinats va començar en la davallada del franquisme, el 1968, i es va perllongar 43 anys més, fins al 2011. La banda va practicar el terrorisme només set anys durant la dictadura i 36 en la Transició i en democràcia. Va ser una organització terrorista que, en la seva pretensió d'imposar un projecte totalitari a Euskadi, va intentar desestabilitzar la democràcia espanyola i l'autogovern basc, que va atacar amb més contundència en els moments més difícils de la Transició. Concretament, entre el 1979 i el 1980 —anys del referèndum constitucional, de la votació de l'Estatut de Guernica i de la creació del primer Govern basc, després de la Guerra Civil— va assassinar 244 persones, gairebé la tercera part dels seus crims. ETA, que el 1977 es va beneficiar d'una amnistia que va excarcerar tots els seus presos, li va servir al tinent coronel Tejero com a excusa per justificar la seva temptativa colpista el 23-F del 1981. El seu balanç terrorista i desestabilitzador és nítid: el 93% dels seus 829 assassinats els va cometre entre la Transició i la democràcia; només el 7% van ser durant la dictadura.\nEl relat de més de mig segle\nETA va desaparèixer de la vida el 20 d'octubre del 2011 quan va cessar definitivament el terrorisme i van acabar els seus assassinats, els seus segrestos, les seves extorsions i les seves amenaces\nLa història d'ETA ha estat un absurd. Tot i que es va inspirar en l'IRA i els moviments d'alliberament nacional —Cuba, Algèria, etc.—, a diferència d'aquests va fer la immensa majoria del seu recorregut terrorista contra una Espanya que inaugurava democràcia i una Euskadi que estrenava autogovern, amb l'empara de la Unió Europea. En aquestes condicions estava destinada a desaparèixer sense aconseguir els seus objectius, tal com ha passat. Encara que s'havia anat afeblint progressivament des del 1982, amb la dissolució de la branca politicomilitar, el seu injustificat aspecte antifranquista, la guerra bruta i alguns errors en la lluita antiterrorista van contribuir al fet que el seu final fos més lent.\nETA no es resigna al judici condemnatori de la història. Pretén blanquejar-la. En el seu penúltim comunicat, el passat 20 d'abril, va intentar buscar la seva justificació històrica en la Guerra Civil, en la destrucció de Guernica per part de l'aviació nazi i amb l'autorització de Franco. Intenta presentar-se com la resposta legítima als excessos a Euskadi dels règims totalitaris del segle XX, quan ETA els va emular en practicar la persecució ètnica, especialment durant la seva etapa de “socialització del patiment”.\nA més de la batalla pel relat, a les institucions democràtiques, especialment a Euskadi, els queda una altra tasca important: treballar per la convivència. ETA desapareix sense reconèixer el dany injustament causat a les víctimes del terrorisme. Aquesta tasca l'haurà d'escometre l'esquerra abertzale, representada al Parlament basc per Bildu, per facilitar l'acostament a les víctimes. És desitjable que a Euskadi es passi pàgina sobre el que va succeir, però abans de fer-ho els seus protagonistes hauran de llegir la pàgina de les atrocitats del terrorisme perquè no es torni a repetir.\nL'esquerra abertzale té, a més, una raó pràctica per avançar en el reconeixement del dany injust causat a les víctimes del terrorisme: la situació dels gairebé 300 presos d'ETA. La dissolució de la banda, sumada al reconeixement del dany causat a les víctimes del terrorisme, és un bon coixí perquè els presos d'ETA es puguin acollir a la legalitat penitenciària i complir els requisits que marca la llei per reinserir-se i obtenir beneficis penitenciaris. Aquí hi pot jugar un paper clau l'esquerra abertzale.\nAl Govern del PP li correspondrà exigir el compliment de la legalitat als presos d'ETA que pretenguin reinserir-se, però sense excedir-se en les condicions. És el moment que l'Executiu del PP compleixi el que molts dels seus representants ja havien dit en el passat: que quan ETA es dissolgués es replantejarien la política penitenciària, concebuda per lluitar contra el terrorisme. Tant el Govern basc com el Parlament autonòmic hi jugaran un paper supervisor. La convivència passa, també, per un compliment de la legalitat sense clàusules abusives.\nAquest avanç en la convivència també passa no només per esclarir els casos pendents de víctimes del terrorisme etarra, sinó també els de les víctimes de la guerra bruta, pendents d'investigació en més d'un 60%. Així mateix, a efectes legals, les institucions han de concedir a totes les víctimes, ja siguin d'ETA, de la guerra bruta o d'abusos policials, el mateix reconeixement.\nETA no es resigna al judici condemnatori de la història. Pretén blanquejar-la


QUI ÉS EL MARIT DE DENISE RICHARDS, AARON PHYPERS: FEINA, DIVORCI I MOLT MÉS - PARELLES\nEl marit de l’estrella de ‘RHOBH’, Aaron Phypers, Denise Richards, és un home misteriós: apreneu sobre ell\nSi heu estat veient la temporada 10 de Autèntiques mestresses de casa de Beverly Hills , tens amb estrella Denise Richards 'Marit, Aaron Phypers . El segon marit de l'estrella de les telenovel·les s'ha inserit en diversos moments dramàtics en el que portem de temporada - i sembla que forma part d'un creixent escàndol trampós entre la seva dona i l'ex membre del repartiment Brandi Glanville . Però, qui és, exactament, Aaron? Aquí teniu tot el que sabem sobre el marit de casa.\nAquí teniu tot el que sabem sobre la reunió de la temporada 10 de RHOBH\nQuè es fa per guanyar-se la vida Aaron Phypers?\nEl jugador de 47 anys corre Quantum 360 , situat a Malibu. La instal·lació és un centre de curació d’última generació dissenyat per afavorir una salut òptima en la ment-cos-esperit. Utilitzen un enfocament holístic per aprofitar una àmplia gamma de camps energètics per accelerar la curació i amplificar les capacitats curatives.\nDenise va conèixer Aaron a través del seu treball\nDurant l'episodi del 19 de febrer de la sèrie de televisió Bravo, l'ex noia de Bond va revelar com es van conèixer la parella. Per tant, el vaig conèixer al seu centre fent reparacions d’ADN, anti-envelliment, i aquest tipus de coses. Després, una vegada, vam tenir relacions sexuals en una de les seves habitacions. Des de llavors som inseparables.\nEl seu compromís va ser discret\nLa parella es va comprometre el gener del 2018, però van mantenir les seves properes núpcies en silenci durant mesos. Denise ha estat compromesa amb Aaron des del gener, va informar un expert Us setmanalment en el moment. Acaben de callar perquè no volien molta atenció abans del casament.\nEs van casar el 8 de setembre del 2018. Denise va revelar que la data era particularment especial al seu marit, que l’ha escollit perquè el número vuit significa infinit.\nMeghan Markle revela que el seu plaer culpable és 'Rhobh' en un clip ressorgit Volum 0% Premeu el signe d'interrogació de majúscules per accedir a una llista de dreceres de teclat Dreceres de teclatActivatDesactivat Reprodueix / PausaESPAI Augmenta el volum↑ Disminueix el volum↓ Cerca endavant→ Cerca cap enrere← Subtítols activats / desactivatsc Pantalla completa / Surt de pantalla completaf Silencia / Deixa de silenciarm Cercar %0-9Configuració desactivada Subtítols automàtics: ca EUA Color de la font Blanca Opacitat de la font 100% Mida de la lletra 100% Família de tipus de lletra Arial Caràcter Cap Cap Color de fons Negre Opacitat del fons 50% Color de la finestra Negre Opacitat de la finestra 0% Restableix BlancBlackRedGreenBlueYellowMagentaCyan 100% 75% 25% 200% 175% 150% 125% 100% 75% 50% ArialCourierGeorgiaImpactLucida ConsoleTahomaTimes New RomanTrebuchet MSVerdana CapRaisedDepressedUniformDrop Shadow WhiteBlackRedGreenBlueYellowMagentaCyan 100% 75% 50% 25% 0% WhiteBlackRedGreenBlueY% .com / posts / who-is-denise-richards-marit-aaron-phypers-job-divorce-and-more /? jwsource = cl Copiat En directe 00:00 00:47 00:47\nAaron i Denise s’han casat ambdues abans\nEl sanador estava casat Mestresses de casa desesperades estrella Nicollette Sheridan durant sis mesos el 2015. Es van separar el 2016, però el divorci no es va finalitzar fins a l’agost del 2018, només un mes abans que Aaron i Denise fessin el nus.\nEl RHOBH el matrimoni anterior de l’estrella va ser bastant famós. Denise es va casar amb l'actor Charlie Sheen el 2002. Va sol·licitar el divorci el 2006 i es va finalitzar el novembre del mateix any. El 2010, l'actor va lliurar la custòdia conjunta de les seves filles, cosa que va donar a Denise la custòdia completa. El 2012, aparentment, la parella havia resolt molts dels seus problemes i es veia passar temps amb les seves filles en família.\nAquests són els combats més descontrolats de la història de 'RHOBH' - Mireu!\nAaron adopta la filla de Denise\nLa Bravolebrity comparteix dues filles, Sami i Lola, amb el seu exmarit. Va adoptar la seva tercera filla, Eloise, el 2011. Aaron està treballant actualment per convertir-se en el pare legal del nen mitjançant l'adopció.\nÉs un pare increïble, va dir l’actriu Us setmanalment al maig del 2019. Evidentment, ja el crido, ja se sap, el seu pare i aquesta és la nostra filla i estem en procés d’adoptar-lo i ja és el millor de la història.\nPublicitat Des del web Impulsat per Meghan, embarassada, vista per primera vegada des del retorn dels Estats Units a HarryPageSix.com Shiloh Jolie-Pitt té un aspecte molt diferent ara com a adolescentNickiSwift.com La doble vida de Todd Chrisley, finalment, surt a l’aire lliureNickiSwift.com La veritat ombrejada sobre la xerradaNickiSwift.com La tragèdia de Teri Hatcher es posa cada cop més tristaNickiSwift.com Què va escriure Derek Chauvin a la mà abans de la convicció per assassinatNYPost.com Desenvolupat per ZergNet Històries destacades


Tornaran els galàctics | Europa Press\nEl president no ha consultat al tècnic italià\nper Sergio Lahoz 19/02/2022 10:00h\nEl partit amb el PSG ha sigut un punt d'inflexió. Florentino confia en Ancelotti, però vol més.\nNo s'esperaven canvis al Reial Madrid fins ara. L'arribada de 2022 pot ser un abans i un després a la plantilla.\nAncelotti és a un partit de ser acomiadat\nAncelotti serà mirat amb detall fins al final de temporada. Té La Lliga encarada, però encara falta rematar-la. S'està complicant i molt i el Sevilla per darrere pressiona.\nEl paper a la Champions League també és molt important. Si no aconsegueix la classificació als quarts de final, la situació potser crítica. El treball de Carlo Ancelotti perilla i molt.\nNo només l'apartat tècnic és l'afectat. Amb el PSG, Florentino Pérez s'ha adonat que ha de fer més fitxatges. És necessari tindre més jugadors de qualitat.\nKylian Mbappé va fer despertar a Florentino\nLes dues posicions més afectades al partit van ser els laterals. Carvajal va quedar tindre una missió impossible intentant frenar a Mbappé. Tot i que s'espera que un lateral del Reial Madrid pugui parar a qualsevol jugador.\nFerland Mendy també va ser víctima del joc de Kylian Mbappé. El 7 del PSG jugava per esquerra i no va tindre tanta presència a la banda de Mendy.\nFerland Mendy calentant abans d'un partit | Europa Press\nQui si va donar treball al lateral esquerre va ser Achraf Hakimi. L'exmadridista va fer un partit digne dels octaus de final de la Champions. Amb Di Maria van fer una dupla que donava mal de cap a la defensa del Reial Madrid.\nFlorentino té la intenció de reforçar les dues posicions. En principi el lateral dret compta amb un substitut.\nAlvaro Odriozola torna a l'estiu de cessió amb la Fiorentina. Allà s'ha convertit en un dels millors jugadors de l'onze titular i és indiscutible. Ha trobat el lloc on ha fet el salt que tant esperaven al Reial Madrid.\nA la banda esquerra Florentino ja sap qui serà l'escollit. El Reial Madrid vol rescatar a Sergio Reguilón del Tottenham.\nEls londinencs van aconseguir els serveis de l'espanyol per 30 milions d'euros. La seva cessió al Sevilla va convèncer a mitja Europa per incorporar-lo. I ara, el Reial Madrid torna a necessitar els seus serveis.\nPer sort, Florentino va posar una clàusula al fitxatge de Sergio Reguilón. Pot recuperar al lateral per 40 milions d'euros. Competiria el lloc al lateral dret amb Mendy.\nA sobre, Marcelo deixarà el club en finalitzar l'estiu. Tot i que l'aportació defensiva del brasiler resta més que suma actualment. És un jugador que aporta molt a la creació de joc, però res més.\nEl Reial Madrid vol que existeixi aquesta competència. Així no es relaxen els jugadors i donen el màxim nivell. L'onze titular és molt fixe i això porta a la relaxació dels jugadors un cop tenen asegurat el seu lloc com a titulars.\nArribarà un altre francès\nNo és l'únic jugador que ha sondejat Florentino. A l'agenda del Reial Madrid 2022 també figura el nom d'Angeliño. Té el mateix preu que Reguilón, així que tot apunta a Londres.\nL'estiu del Reial Madrid serà molt mogut. S'espera a Kylian Mbappé, a un migcampista i a un lateral. Menys prioritari el central, ja que el nivell d'Éder Militao ha sorprès a tothom.\nPer les altres posicions encara no han trobat un objectiu clar. Tot apunta que arribarà Antonio Rudiger com a central si baixa les seves pretensions salarials. Després amb el migcampista hi ha més dubtes. Lovro Majer, "el nou Luka Modric" és una de les opcions.\nI si Florentino vol dinamitar al PSG, escollirà negociar amb Paul Pogba. El francès no renovarà amb el Manchester United i interessa a Reial Madrid i PSG.\nSense dubte, un dels estius que pot canviar la direcció del club.\nAgrada al Barça, però ha de convèncer a Xavi: Té una oportunitat


XLIII Festival de Música de Maó | El Festival\nCARTA DE BENVINGUDA AL FESTIVAL.\n“I ara no vull sinó escoltar,\neixamplar aquest cant tot el que senti …\nQuè tots els sorolls del món s’aboquin en ell!”\nCant a mi mateix. Walt Whitman\nMúsica és història i és memòria. Quaranta-tres anys de Festival de Música de Maó són sens dubte probatoris d’un esdeveniment consolidat. Arribar als 40 és assolir la maduresa i aquesta xifra, en els temps que corren, és tota una fita que hem aconseguit entre tots. En aquest sentit, renovar-se és diferenciador i ens retorna d’alguna manera l’objectiu primordial, que la Junta actual ha mirat de no perdre de vista en cap moment, i que és oferir cultura.\nL’organització d’aquesta 43a edició del Festival ens ha servit per a donar un impuls cap a músiques llunyanes en temps i espai, expressions d’art que, en si mateixes, amplien ja les nostres fronteres del coneixement, agiten les nostres inquietuds. Fruit de la interacció entre les esferes cultes i les populars, juntament amb la recepció d’influències diverses, presentem un festival perfectament flexible en què la trama musical transversal pot semblar complexa. Això és, si més no, resultat de la permanent transformació de la música.\nEn l’edició que ens ocupa odorarem els efluvis d’una interpretació purista i essencialista de la música antiga, amb la consegüent recuperació del patrimoni musical espanyol; ens traslladarem als temples i xamans de l’antiga Índia amb els aromes i els colors de les espècies adornats per les pulsacions i la suavitat dels sacsejos de balls ancestrals; admirarem un dels instruments més pedagògics i complets com és el piano, “suau” en italià, de les mans d’un pianista compromès amb la composició moderna i respectuós amb la fidelitat al compositor; afinarem l’oïda amb històries de troianes i ens emocionarem novament amb l’Orquestra de Cambra Illa de Menorca, perfectament integrada en la societat menorquina i agent cultural imprescindible en el quefer de la vida del nostre poble. Ens proposen un viatge al cosmos beethovenià a través de les notes de la segona simfonia, obra vital i un xic excèntrica.\nPer acabar, volem expressar la nostra més sincera gratitud a totes les persones que han format i formen part de la gestió de Joventuts Musicals de Maó en el passat i actualment, a tots els artistes, patrocinadors, empreses i institucions, als mitjans de comunicació i persones que han participat i han fet possible aquestes més de quatre dècades de música. Tenim un Festival que és un joiell. Llarga vida a la música!


Compromís - Dani Alves\nEm va fer especial il·lusió participar en el vídeo de la cançó "Waka Waka (Esto es África)" de la Shakira per promoure l'educació universal a través de la campanya 1GOAL, que té a la cantant colombiana com a ambaixadora. 1GOAL és una campanya liderada i co-fundada per Sa Majestat la Reina Rania de Jordània i recolzada per la FIFA i la comunitat mundial de futbol.\nAquell mateix any vaig mostrar el meu recolzament a la lluita contra les lesions Més tard vaig poder col·laborar amb Love Horse, que és una associació sense ànim de lucre pel desenvolupament de teràpies eqüestres dirigides a qualsevol persona interessada en l'atenció a persones amb discapacitat o teràpies assistides amb cavalls.\nAquell mateix any vaig mostrar el meu recolzament a la lluita contra les lesions medul·lars participant a La Marató de TV3 on vaig actualitzar el marcador que reflectia els diners recaptats fins aleshores. Em va agradar molt poder col·laborar entregant la meva samarreta del clàssic Barça - Madrid de 2010 a una jove afectada.\n"The other side to Alves"\nEl març de 2010 la fundació FC Barcelona em va proposar ser la imatge promocional del vídeo "The other side to Alves", que tracta de sensibilitzar el públic sobre les repercussions que té la SIDA en els menors de tot el món.\nPels damnificats d'Haití\nEl març de 2010 vaig col·laborar en la campanya d’ajuda a les víctimes d’Haití, que va començar com una iniciativa personal, i vaig participar en un espot per a trobar solucions al problema de la fam al país, que es trobava afectat després del terratrèmol.


Sa Pobla inicia el procés per adquirir un solar per a un nou centre de Primària\nUn dels requisits és que el terreny ha d'estar dins la circumval·lació\n2 min. Sa Pobla 07/11/2018 17:16\n651x366 Els regidors de MÉS, Antoni Simó Tomàs (Cultura i Participació) i Rafel Socias (Educació). / MxSP Els regidors de MÉS, Antoni Simó Tomàs (Cultura i Participació) i Rafel Socias (Educació). / MxSP\nEl ple ordinari de sa Pobla, d'aquest dijous, 8 de novembre, ha de debatre la licitació per a l'adquisició de terrenys per a la construcció d'un nou centre d'Educació Infantil i Primària. El passat 23 d'octubre, el grup MÉS per sa Pobla va registrar la proposta de requisits tècnics, ja que del seu depèn la delegació d'Educació i Cultura.\nMÉS proposa que la ubicació de la futura escola sigui dins la ronda de circumval·lació, per una qüestió de "proximitat i comoditat". Aquest criteri està incorporat als plecs tècnics. Un altre requisit és que el solar o terreny tingui accés al trànsit rodat i que sigui proper a les infraestructures de subministraments públics (xarxa d’aigua, recollida d’aigües residuals, electricitat...).\nTambé es valorarà la distància respecte d'altres centres, "per tal d'evitar col·lapses circulatoris i aconseguir un mapa escolar equilibrat". Un altre punt que es tindrà en compte en les propostes d'oferta de terrenys és la possibilitat que el futur centre tingui una fàcil "integració urbanística", mitjançant parcs infantils o zones verdes. D'aquesta manera s'aconseguiria una esponjament de l'entorn , segons expliquen els regidors Antoni Simó Tomàs, tinent de batle i regidor de Cultura, Innovació i Participació, i Rafel Socias, regidor d'Educació, Sanitat i Joventut.\nL'escolarització a sa Pobla, tal com ocorre en altres municipis de les Illes Balears, resulta de cada any més complexa, per les elevades ràtios i per la manca d’espais per desenvolupar-hi adequadament les activitats educatives, ja que es funciona amb vuit línies d’Infantil quan haurien de ser només sis.\nCom a mostra de la saturació, es recorda que el juny de 2018 el nombre de matricules a 4t d'Infantil sobrepassà els 200 infants. Davant aquesta realitat, "s'ha hagut d'actuar amb agilitat i aprofitar la bona predisposició de la Conselleria d'Educació i Universitat", que podria donar llum verda a la construcció del nou centre tot d'una que disposi de terrenys aptes, segons el regidor d'Educació, Rafel Socias.


Adéu als déus - Batecs Clàssics\nEls banquets de l’Olimp (1532), Palazzo Te, Màntua (Giulio Romano)\nLa recepció de Psique a l’Olimp, de Polidoro da Caravaggio (1524)\n“Concili dels déus” (Giovanni Lanfranco, Galleria Borghese, Rome, 1624-1625)\nL’assemblea dels déus (Jacopo Zucchi)\nLa consistència de l’ambrosia no està prou definida. Els textos, però, diuen que era “nou vegades més dolça que la mel”. El terme està compost per alfa privativa i per βροτός (“mortal’) i, per tant, significa “immortal” –un derivat seu és el nom propi Ambrosi. Amb el temps, el nèctar i l’ambrosia s’arribaren a confondre.\nDurant tot el segle VIII dC els iconoclastes (“destructors d’imatges”) s’enfrontaren amb els iconòduls (“defensors d’imatges”). Hi hagué molts de morts. Finalment l’any 843 s’imposaren els iconòduls, que restauraren l’art figurat amb la seva antiga força. Un dels seus símbols més representatius fou el Pantocràtor (“tot poderós” en grec), un apel·latiu que en la mitologia grega es va aplicar a Zeus i que en la cultura cristiana s’assignà a la representació de Crist, Senyor de l’univers.\n“Per bé que trossejàrem llurs estàtues\nno per això moriren pas els Déus”.\nJònica (1989) és una escultura de Josep Maria Subirachs a l’Hort del Rei (Palma, prop de l’Almudaina)\nAquí teniu una explicació del Pantòcrator de la Vall de Boi del programa “This is art”. I aquest també està molt bé:\nAquest capítol del programa “Saca la lengua” (TVE) parla sobre les religions i el llenguatge.\nAquí teniu un capítol del programa “Téntol” d’IB3 dedicat a paraules relacionades amb els pecats:\nAquí teniu un kahoot titulat “Cultura Clàssica: Mitologia”.\na la babalà adéu almoina Ambrosi ambrosia anatema Anaxàgores antoni janer apocatàstasi apoteosi Àrtemis ateu Christian Baitg demiürg Déu deus ex machina dia Diana excomunicar goodbye heretge iconoclasta indoeuropeu Josep Maria Subirachs Júpiter Konstandinos Kavafis nèctar Olimp Pantocràtor politeisme proselitisme Protàgores Teòcrit Tessàlia Timeu Zeus


L'Estat espanyol bloqueja deu milions d'euros que afecten 531 entitats socials | Directa\nMoltes entitats formen part de la Taula d'Entitats del Tercer Sector Social de Catalunya\nGemma Garcia 24/10/2017\nUna gran part del teixit social afectat per la convocatòria ordinària de subvencions a projectes i entitats de caire social (COSPE) forma part de la Taula d'Entitats del Tercer Sector Social de Catalunya, que agrupa federacions i organitzacions. Precisament la federació d'Entitats Catalanes d'Acció Social (ECAS), que en forma part, està esperant 25.000 euros per a un projecte de lluita contra la pobresa de 2017.\nTot i que el ministeri d'Hisenda i Funció Pública espanyol ha emès un comunicat on s'escuda en què "en cap cas l'Estat ha rebut petició ni certificació per part de la Generalitat per al pagament de subvencions socials", fonts de la Conselleria asseguren que sí que es va sol·licitar l'excepció d'aquesta partida de 10 milions d'euros el mes de setembre, quan el Govern español va anunciar la intervenció, i que no han obtingut cap resposta.\n900.000 usuàries i 1.300 treballadores\nEl Departament calcula que el bloqueig podria tenir un impacte sobre un total de 900.000 persones usuàries i 1.300 treballadores. Una de les entitats que es veu greument afectada és la Fundació Privada Banc dels Aliments. El seu director Lluís Fatjó-Vilas xifra en 356.000 euros la quantitat que haurien de rebre i que ara està bloquejada per l'Estat, un 18% del seu pressupost: "Són despeses que ja hem avançat i, per tant, ens afecta molt. Necessitem recuperar els diners per continuar comprant aliments bàsics i funcionant amb normalitat". Indirectament, la Fundació Arrels, que es dedica a l'atenció de persones sense llar, es veu afectada a través del Banc dels Aliments, que n'és entitat proveïdora. Alhora, està pendent de rebre 18.000 euros destinats a la gestió del voluntariat. El director Ferran Busquets, tot i que matisa que tenen finançament privat i això els dona certa seguretat, critica "la indecència de jugar amb les entitats, amb una quantitat de diners que per a un Estat no és res, però que afecta moltes persones".\nLa Fundació Privada Banc dels Aliments espera 356.000 euros\nA més de la Taula, el bloqueig dels 10 milions també afecta algunes entitats de Lafede.cat – organitzacions per la justícia global. És el cas de SOS Racisme, que per la via de Joventut, hauria de rebre finançament per a projectes de sensibilització i alhora, a través de Benestar i Família, finança el Servei d'Atenció i Denúncia (SAID). En total són 36.000 euros congelats per aquest 2017, un 30% destinat al SAID, i 40.000 euros que haurien d'arribar l'any següent. Des de premsa, Jose Peñín subratlla que "el d'atenció i denúncia és un servei essencial per a SOS. Tot i que no ens veurem obligats a abandonar l'activitat, sí que se'n veurà ressentida la qualitat".\nSense 600.000 euros per a esplais\nLa llista d'entitats que han de rebre ajudes de Joventut és llarga i agrupa des de grups escoltes i esplais, passant per casals i algunes fundacions, com la Pare Manel, que tot i que gran part del finançament li arriba per Infància, desenvolupa dos projectes que depenen de Joventut, per un valor de vora 13.000 euros: un dedicat al suport al voluntariat i l'altre per a l'escolarització i inserció de joves. Mentre que Minyons, Escoltes i Guies de Catalunya, que representa 150 agrupaments, es reuniran aquesta tarda per valorar l'impacte del bloqueig, el secretari general d'Esplais Catalans – Esplac, Xavier Planas, denuncia que el finançament de Joventut els representa el 50% del pressupost, un total de 600.000 euros per aquest 2017, dels quals un 30% es reparteix entre els 106 esplais que en formen part.\nDes de la Conselleria, Dolors Bassa ha afirmat que "es tracta d'un atac directe al teixit associatiu i cívic del nostres país". L'afectació recau sobre infants, joves, dones, famílies i persones en risc d'exclusió social.\nL'Estat espanyol bloqueja deu milions d'euros que afecten 531 entitats socials Flattr donate!


Reproduïm el manifest unitari de tots els col.lectius sindicals i socials en ocasió del primer de maig. "Perquè la lluita sindical i social són part de la mateixa lluita"\nDècades de capitalisme neoliberal i especialment les darreres reformes laborals han deixat a la classe treballadora en una situació límit. La tasa de temporalitat de l’Estat espanyol és la més elevada de la UE (26%), el 2019 una de cada tres persones assalariades va tenir, almenys, tres contractes temporals. 5,5 milions de persones estan treballant a temps parcial menys hores de les que voldrien. L’atur en persones de menys de 25 anys és del 40%, el més alt de la U E. I com no podria ser d’altra forma, aquest escenari es ceba en les dones, que representen el 74% dels contractes a temps parcial.\nMentrestant, centenars de milers d’immigrants es veuen obligats per subsistir a acceptar les pitjors condicions de treball i salaris ínfims perquè la Llei d’Estrangeria els obliga a això al negar-los el permís de residència i treball. El preu del lloguer ha crescut exponencialment els darrers anys a Catalunya i molt més a les principals ciutats.\nL’onada de desnonaments no cessa i l’Estat envia els seus cossos repressius (Policia, Guàrdia Civil, Mossos d’Esquadra, Ertzaintza, Guàrdia Urbana) a fer fora milers de famílies vulnerables amb violència per garantir el dret dels grans tenidors d’habitatges a especular amb les nostres vides, abocant-les a la pobresa. Després de modificar la Constitució per prioritzar el deute a la banca, ara assumint formalment com a deute públic els 35.000 milions d’euros de la SAREB, abonat per l’Estat a bancs i caixes.\nLa pandèmia, les retallades i privatitzacions sanitàries i de serveis públics, duts a terme pels governs central, autonòmics i municipals, han agreujat moltíssim aquesta situació deixant enrere a creixents capes de la població les condemna a la precarietat, la manca de sostre i la fam. A l’Estat espanyol és on més ha disminuït l’esperança de vida, passant de 84 a 82,4 anys. Recentment els denominats fons europeus de recuperació serveixen de pretext al govern central per noves reformes laborals i retallades en les pensions que amenacen encara més les condicions de vida presents i futures dels treballadors i treballadores. Però responem: Com no pot ser d’una altra forma l’olla social fa senyals d’estar a punt d’esclatar.\n•Derogació total i completa de les Reformes Laborals del PSOE y PP. La clau de la precarietat\n• Incorporació de les treballadores de llar i les cures al règim general de la seguretat social, l’eliminació de l’acomiadament per desistiment de l’empleador.\n• Augment de plantilla a Inspecció de Treball i a jutjats socials per garantir justícia rapida i gratuïta davant del frau laboral. En acomiadament improcedent dret a escollir la readmissió.\n• Renda bàsica universal d’emergència social per garantir que hi accedeixi tothom que ho necessiti. Increment de l’SMI a 1300€.\n• Reducció de la jornada laboral a 30 hores sense reducció salarial, repartiment de tots els treballs\n• Expropiació i us social de la totalitat dels immobles de la SAREB. Fem nostres les reclamacions del moviment de l’habitatge en aquest àmbit. Prohibició dels desnonaments sense alternativa.\n• Sanitat, dependència i educació públics100% sense discrimació, prou finançar la concertada, prioritzar l’atenció primària. Alliberament de les patents cap a la sobirania farmacèutica.\n• Derogació de la llei d’estrangeria i tancament dels CIE. Reconeixement de l’estatus de refugiades i exiliades. Llibertat de moviments per les persones recloses a Canàries. Regularització sense condicions!\n• Derogació de la llei “Mordassa”, prou repressió a lluitadors socials i sindicals, llibertat dels presos. Dissolució dels antiavalots.\nSolidaritat Obrera / Món obrer / 1r de maig / Catalunya / Món obrer Estat espanyol / CGT Catalunya / CNT / Catalunya